**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 231/2018**

**ΑΔΑ:** 6ΣΗΤΩΨΑ-ΙΚΝ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 24ο/2018 Της 7Ης ΜΑΪΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση ή μη πρακτικού για την εκμίσθωση ακινήτου από το Δήμο για την δημιουργία Δημοτικής Βιβλιοθήκης ’’**

Στην Άρτα, σήμερα, 07-05-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **9935/03-05-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Κοτσαρίνης Μιχαήλ**  **5. Λιλής Γεώργιος** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία**  **4.Χαρακλιάς Κων-νος** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (5) έκτακτα θέματα.

Ο κ. Πρόεδρος εισηγούμενος το 3ο έκτακτο θέμα: **Έγκριση ή μη πρακτικού για την εκμίσθωση ακινήτου από το Δήμο για την δημιουργία Δημοτικής Βιβλιοθήκης .** είπε: Το Δημοτικό Συμβούλιο με τις αριθ. 24/2017 & 273/2017 αποφάσεις του αποφάσισε για την μίσθωση ακινήτου από το Δήμο Αρταίων για τη δημιουργία Δημοτικής Βιβλιοθήκης, με μειοδοτική, φανερή και προφορική δημοπρασία.

**Στις 03 Μαϊου 2018** διεξήχθη η **δεύτερη φάση** της διενέργειας δημοπρασίας, σύμφωνα με την αριθμ. πρωτ. 9664/27-04-2018 απόφαση Δημάρχου, ενώπιον της επιτροπής του άρθρου 1 του Π.Δ. 270/81 που ορίστηκε με την αρίθμ. 767/2017 απόφαση του Δημοτικού Συμβουλίου για την μίσθωση του παραπάνω ακινήτου, κατά την οποία παρουσιάστηκε ένας (1) συμμετέχοντας το **Ίδρυμα ¨Γεωργίου & Σοφίας Μάτσου¨,** του οποίου το ακίνητο κρίθηκε κατάλληλο για την εκμίσθωσή του από το Δήμο για την δημιουργία Δημοτικής Βιβλιοθήκης σύμφωνα με την αριθμ. 4743/26-02-2018 έκθεση της Επιτροπής Αξιολόγησης μισθίου, που ορίστηκε με την αρίθμ. 766/2017 απόφαση Δημοτικού Συμβουλίου.

Σε εφαρμογή της αριθμ. πρωτ. 814/10-01-2018 Διακήρυξη του Δημάρχου Αρταίων και κατά την διενέργεια δημοπρασίας της δεύτερης φάσης, το **Ίδρυμα ¨Γεωργίου & Σοφίας Μάτσου¨,** με ΑΦΜ 090237454, δια μέσου του κ. Διβάρη Διονύσιο του Γερασίμου με ΑΔΤ ΑΙ 262015 & ΑΦΜ 077130080 ΔΟΥ Άρτας, ως εξουσιοδοτών από το Δ.Σ του Ιδρύματος, αναδείχτηκε τελευταίος Μειοδότης και προσέφερε για την εκμίσθωση του ακινήτου του που βρίσκεται στο κέντρο της πόλης της Άρτας και επί της οδού Φιλελλήνων- αρ. 24, ως μηνιαίο μίσθωμα το ποσό των χιλίων πεντακοσίων ευρώ (1.500,00 ευρώ/μηνιαίως).

Σύμφωνα με τις διατάξεις του άρθρου 72 του Ν.3852/2010 η Οικονομική Επιτροπή κατακυρώνει το αποτέλεσμα της δημοπρασίας και εισηγούμαστε την έγκριση του από 03/05/2018 πρακτικού δημοπρασίας.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και το από 03-05-2018 πρακτικό της δημοπρασίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει το από 03-05-2018 πρακτικό που αφορά την εκμίσθωση από το Δήμο ακινήτου, του Ιδρύματος **‘‘Γεωργίου & Σοφίας Μάτσου’’** που βρίσκεται επίτης οδού Φιλελλήνων- αρ. 24, για τη **δημιουργία Δημοτικής Βιβλιοθήκης**, με μηνιαίο μίσθωμα το ποσό των χιλίων πεντακοσίων ευρώ (1.500,00 ευρώ/μηνιαίως),

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 231 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*