**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 234 /2018**

**ΑΔΑ:** ΩΕΕΞΩΨΑ-ΨΩΜ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 24ο/2018 Της 7Ης ΜΑΪΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Ορισμός πληρεξούσιου δικηγόρου του Δήμου** **για παράσταση στο Μονομελές Εφετείο Ιωαννίνων στις 16-5-2018 και σε κάθε μετ΄αναβολή δικάσιμο ότε και συζητείται αίτηση προσδιορισμού τιμής μονάδος αποζημίωσης και αναγνώριση δικαιούχων της ετερόρρυθμης εταιρείας με την επωνυμία ‘’ ΕΛΚΑ- Θεοδόσιος Οικονομίδης και ΣΙΑ Ε.Ε. κατά Δήμου Αρταίων κλπ ’’**

Στην Άρτα, σήμερα, 07-05-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **9935/03-05-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Κοτσαρίνης Μιχαήλ**  **5. Λιλής Γεώργιος** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία**  **4.Χαρακλιάς Κων-νος** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (5) έκτακτα θέματα.

Ο Πρόεδρος εισηγούμενος το 1ο τακτικό θέμα: **Ορισμός πληρεξούσιου δικηγόρου του Δήμου** **για παράσταση στο Μονομελές Εφετείο Ιωαννίνων στις 16-5-2018 και σε κάθε μετ΄αναβολή δικάσιμο ότε και συζητείται αίτηση προσδιορισμού τιμής μονάδος αποζημίωσης και αναγνώριση δικαιούχων της ετερόρρυθμης εταιρείας με την επωνυμία ‘’ ΕΛΚΑ- Θεοδόσιος Οικονομίδης και ΣΙΑ Ε.Ε. κατά Δήμου Αρταίων κλπ.** Έδωσε το λόγο στην Ειδική Σύμβουλο του Δημάρχου κ.Σφαλτού η οποία είπε: Στο Δήμο μας δεν υπάρχει Νομική Υπηρεσία και ούτε ο Δήμος μας διαθέτει δικηγόρο με έμμισθη εντολή. Υπάρχει λοιπόν κίνδυνος να προκληθεί ζημία των συμφερόντων του Δήμου σε περίπτωση μη λήψης σχετικής απόφασης για ορισμό δικηγόρου. Κρίνεται απαραίτητο να ορίσουμε δικηγόρο ο οποίος θα υποστηρίξει τα συμφέροντα του δήμου και γενικά θα ενεργήσει κάθε νόμιμο μέχρι εκδόσεως αποφάσεων ακόμα και σε δεύτερο βαθμό και σε κάθε αναβολή αυτών πάντοτε ενεργώντας ως πληρεξούσιος Δικηγόρος του Δήμου Αρταίων, στην υπόθεση που αφορά παράσταση ενώπιον του Μονομελούς Εφετείου Ιωαννίνων στις 16-5-2018 και σε κάθε μετ΄αναβολή δικάσιμο ότε και συζητείται αίτηση προσδιορισμού τιμής μονάδος αποζημίωσης –ιδιαίτερης αποζημίωσης άρθρο13-15 ΚΑΑ και αναγνώριση δικαιούχων της ετερόρρυθμης εταιρείας με την επωνυμία ‘’ΕΛΚΑ- Θεοδόσιος Οικονομίδης και ΣΙΑ Ε.Ε.’’ κατά Δήμου Αρταίων κλπ.

Σχετική δαπάνη έχει προβλεφθεί στον προϋπολογισμό του Δήμου, στον Κ.Α. 00-61.11 ‘’Αμοιβές νομικών και συμβολαιογράφων’’, σχετ. Α.Α.Υ. 172/3860/16-2-2018 (ΑΔΑ 667ΖΩΨΑ-ΛΕ7) και η οποία εγκρίθηκε με την 41/2018 Α.Ο.Ε. (ΑΔΑ ΩΨΖΝΩΨΑ-4ΥΕ).

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και την εισήγηση της Ειδικής Συμβούλου του Δημάρχου κ. Σφαλτού.

**ΑΠΟΦΑΣΙΖΕΙ ΟΜΟΦΩΝΑ**

**Α.** Ορίζει σύμφωνα με το ιστορικό της παρούσης πληρεξούσιο δικηγόρο του Δήμου την κ. Γρέβια Ναταλία Δικηγόρο Άρτας προκειμένου να παραστεί ενώπιον του Μονομελούς Εφετείου Ιωαννίνων στις 16-5-2018 και σε κάθε μετ΄αναβολή δικάσιμο ότε και συζητείται αίτηση προσδιορισμού τιμής μονάδος αποζημίωσης –ιδιαίτερης αποζημίωσης άρθρο 13-15 ΚΑΑ και αναγνώριση δικαιούχων της ετερόρρυθμης εταιρείας με την επωνυμία ‘’ΕΛΚΑ- Θεοδόσιος Οικονομίδης και ΣΙΑ Ε.Ε.’’ κατά Δήμου Αρταίων κλπ.

**Β.** Ο καθορισμός της αμοιβής της παραπάνω δικηγόρου, θα γίνει με βάση τα οριζόμενα στο άρθρο 281 Ν.3463/2006 και στον Κώδικα δικηγόρων Ν. 4194/2013 (Φεκ 208/τ.Α΄/27-9-2013).

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 234 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*