**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 245 /2018**

**ΑΔΑ:** 6Σ3ΝΩΨΑ-ΧΜΩ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 24ο/2018 Της 7Ης ΜΑΪΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πραγματοποίησης δαπάνης** **με τίτλο: Καθαρισμός αρδευτικών και αποστραγγιστικών αυλάκων Δ.Ε. Φιλοθέης ’’**

Στην Άρτα, σήμερα, 07-05-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **9935/03-05-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Βλάχος Μιχαήλ**  **4. Κοτσαρίνης Μιχαήλ**  **5. Λιλής Γεώργιος** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία**  **4.Χαρακλιάς Κων-νος** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (5) έκτακτα θέματα.

Ο Πρόεδρος εισηγούμενος το 11ο τακτικό θέμα: **Έγκριση πραγματοποίησης δαπάνης** **με τίτλο: Καθαρισμός αρδευτικών και αποστραγγιστικών αυλάκων Δ.Ε. Φιλοθέης** έθεσε υπόψητης Επιτροπής την εισήγηση της ΤΥΔ η οποία αναφέρει τα εξής: Σας γνωρίζουμε ότι απαιτείται ο καθαρισμός αρδευτικών και αποστραγγιστικών αυλάκων στα όρια της Δημοτικής Ενότητας Φιλοθέης του Δήμου Αρταίων.

Εργασίες που προβλέπονται είναι:

1. Καθαρισμός με τα χέρια αυλάκων τα οποία είναι υπενδεδυμένα με σκυρόδεμα και βρίσκονται εντός των οικισμών
2. Καθαρισμός αποστραγγιστικών τάφρων και αυλάκων ορθογωνικής διατομής με μηχανικά μέσα και διαστάσεων από 0,50 Χ 0,50 έως 1,00 Χ 1,00
3. Καθαρισμός τάφρων διατομής έως 60Χ60 με τα χέρια

Για την εργασία αυτή θα απαιτηθεί η χρήση μηχανικών εκσκαφέων. Επίσης μέρος της εργασίας θα γίνει χειρωνακτικά με χρήση των απαραίτητων προς τούτο γεωργικών σκαπτικών εργαλείων. Στα αυλάκια εντός οικισμού μετά τον καθαρισμό θα ακολουθήσει ασβέστωμα για λόγους υγιεινής.

Έχοντας λοιπόν υπόψη:

1.Τις διατάξεις του άρθρου 4 του Π.Δ. 80/2016 (ΦΕΚ 145/5-8-2016, τεύχος Α΄), τις διατάξεις του Β.Δ. 17-5/15-6-1959 (ΦΕΚ114/59Α),του Ν.4270/2014& του Ν.3463/200, τις διατάξεις του Ν.4412/2016

2. Την υπ’ αριθμ. πρωτ.19444/7-2-2018 (ΑΔΑ 67Ψ0ΟΡ1Γ-ΒΜΠ) Απόφαση Συντονιστή Αποκεντρωμένης Διοίκησης Ηπείρου-Δυτ. Μακεδονίας για την επικύρωση του προϋπολογισμού και του ολοκληρωμένου σχεδίου δράσης, οικονομικού έτους 2017, του Δήμου Αρταίων, Π.Ε. Άρτας.

3. Την εγγεγραμμένη πίστωση με τίτλο «Καθαρισμός αρδευτικών και αποστραγγιστικών αυλάκων ΔΕ Φιλοθέης» ποσού 24.800,00€ (συμπεριλαμβανομένου του ΦΠΑ 24%),με Κ.Α 20-6262.010 για το έτος 2018.

4. Το υπ’ αριθμ.πρωτ.9885/3-5-2018 (ΑΔΑΜ 18REQ00302946) πρωτογενές αίτημα της Υπηρεσίας μας.

5. Το ότι η δαπάνη θα ολοκληρωθεί εντός του οικονομικού έτους 2018.

Ζητούμε από την Οικονομική Επιτροπή του Δήμου Αρταίων, ως διατάκτη της ανάληψης υποχρέωσης, την έκδοση Απόφασης για την έγκριση πραγματοποίησης της δαπάνης με τίτλο «Καθαρισμός αρδευτικών και αποστραγγιστικών αυλάκων ΔΕ Φιλοθέης» ποσού 24.800,00€ (συμπεριλαμβανομένου του ΦΠΑ 24%) με Κ.Α 25-6262.010 για το έτος 2018.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, Ν. 4412/2016 άρθρο 118 την εισήγηση της ΤΥΔ

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την πραγματοποίηση δαπάνης με τίτλο: **Καθαρισμός αρδευτικών και αποστραγγιστικών αυλάκων ΔΕ Φιλοθέης** ποσού 24.800,00€ (συμπεριλαμβανομένου του ΦΠΑ 24%) με **Κ.Α 25-6262.010** για το έτος 2018.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 245 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*